Biskupický kanál

Biskupický kanál je  dlhý derivačný (vybudovaný na energetické účely) kanál na rieke Váh. Je pomenovaný podľa trenčianskej mestskej časti Biskupice, bývalej samostatnej obce Trenčianske Biskupice. Bol vybudovaný v rokoch 19421956, kedy došlo k významnému narovnaniu a regulácii vážskeho toku. Začína sa na okraji Trenčína a zaúsťuje sa v Piešťanoch, kde sa opätovne spája so starým korytom Váhu pred vodnou nádržou Sĺňava. Medzi kanálom a pôvodným korytom Váhu sa nachádza tzv. Vážsky ostrov (v Piešťanoch známy aj pod názvom Lido), ktorý slúži primárne ako záplavové územie. Kanál má dva pravostranné prítoky Klanečnicu a Jablonku.

Patrí do dvoch geomorfologických celkov: Považské podolie a.Podunajská pahorkatina, podcelok Dolnovážska niva

Na Biskupickom kanáli boli vybudované tri vodné elektrárne: Vodné dielo Kostolná, Vodné dielo Nové Mesto nad Váhom a Vodné dielo Horná Streda. V súčasnosti sa popri kanáli buduje, resp. už sčasti je vybudovaná Vážska cyklomagistrála. 

 Referencie 

 Iné projekty 

 Externé odkazy  
Zlepšenie cyklistickej infraštruktúry v TSK – časť 2: úsek Nové Mesto nad Váhom – Trenčín
O zaniknutej vnútrozemskej delte Váhu

Kategória:Vodné diela na Slovensku
Kategória:Povodie Váhu
Kategória:Umelé vodné toky na Slovensku
Kategória:Vodné toky v Považskom podolí
Kategória:Vodné toky v Dolnovážskej nive
Kategória:Vodné toky v okrese Trenčín
Kategória:Vodné toky v okrese Nové Mesto nad Váhom
Kategória:Vodné toky v okrese Piešťany